Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: A hatályos büntetõtörvény nem tartalmaz (a korábbi, az 1961. évi V. törvény 15. §-ának megfelelõ) olyan szabályt,
Paragraph Index: 480

1. A Btk. 12. §-ának (2) bekezdése szerint nem bûnhalmazat, hanem folytatólagosan elkövetett bûncselekmény az, ha az elkövetõ ugyanolyan bûncselekményt, egységes elhatározással, azonos sértett sérelmére, rövid idõközökben többször követ el. A rendelkezésbõl egyértelmû: kizárólag ugyanannak az elkövetõnek több ugyanolyan bûncselekménye értékelhetõ a folytatólagosság folytán egy bûncselekményként. A gyakorlatban elõforduló azokban az esetekben tehát, amikor a részesi cselekmények több tettes (társtettes) által egymástól függetlenül elkövetett egy-egy ugyanolyan törvényi tényállás alá esõ bûncselekményhez kapcsolódnak, – azaz, amikor az egyedüli felbujtó akár azonos, akár különbözõ alkalmakkor több tettest bír rá arra, hogy egy-egy ugyanolyan bûncselekményt kövessen el, illetõleg a bûnsegéd, a pszichikai vagy fizikai segítõ magatartásával különbözõ tettesek által végrehajtott egy-egy ugyanolyan bûncselekmény elkövetését mozdítja elõ – a különbözõ tettesi bûncselekmények folytatólagossága fogalmilagkizárt.Nincsjelentõségeebbõla szempontbólannak,hogy a tettesek (társtettesek) általelkövetettezeknek a bûncselekményeknek a sértettje azonos, és a bûncselekmények rövid idõközökkel elkövetettek. A részesi elkövetõ felelõsségének a részesség járulékossága folytán – az elõzõekben kifejtett elvek szerint – a tettesi alapcselekmény jogi minõsítése határt szab. Minthogy a különbözõ tettesek egy-egy ugyanolyan bûncselekménye sem vonható a folytatólagosság körébe, nem értékelhetõ folytatólagos bûncselekmény-egységként, a részesnek ezen tettesek nem folytatólagos alapcselekményéhez kapcsolódó cselekvõsége sem, függetlenül attól, hogy a részes akarat-elhatározása egyébként egységes volt, a tettesi alapcselekmények és a részesi magatartások rövid idõszakon belül történtek, továbbá attól is, hogy az alapcselekmények sértettje is azonos. A részesi bûncselekmény jogi minõsítése – a rendbelisége is – a tettesi alapcselekmény(ek)hez igazodik. Mindezek következtében, amennyiben a jogi minõsítés szempontjából a tettesek által elkövetett bûncselekményeknél az elkövetési értéknek, kárnak, vagyoni hátránynak, vagy más mennyiségi kritériumnak jelentõsége van, ez a mennyiség a részesi cselekmény jogi minõsítése szempontjából sem összegezõdik.

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes